คนร้ายโหด ประกบถีบจยย. ป้าวัย62 ล้มหมดสติ เอาไปทั้งจยย. เงินสด6พัน
หญิงวัย62 ปี ถูกคนร้ายประกบถีบรถจักรยานยนต์ล้มหมดสติ  ที่นครนายก  ก่อนโจรกรรมจยย. พร้อมทรัพย์สิน เงินสดไปกว่า 6,000 บาท , เมื่อเวลาประมาณ 19.30 น. อาสากู้ภัยสว่างอริยะธรรมสถาน ได้รับแจ้งจากศูนย์กู้ชีพ ว่ามีหญิงสูงอายุได้รับบาดเจ็บบริเวณ ถนนคลองลอย หลังโรงปุ๋ย หมู่ 13 ตำบลท่าช้าง อำเภอเมือง จังหวัดนครนายก ที่เกิดเหตุพบนางสำอาง ยืนนาน อายุ 62 ปี สภาพมีบาดแผลที่ใบหน้าและรอยถลอกตามร่างกาย จึงปฐมพยาบาลเบื้องต้นก่อนนำตัวส่งโรงพยาบาลนครนายก เพื่อตรวจสภาพร่างกายและทำการรักษา โดยคนร้ายได้โจรกรรม รถจักรยานยนต์ซูซูกิ สแมนสีส้ม 1 คัน เงินสดที่ติดตัวนางสำอาง ไป 6000 บาท โทรศัพท์ และทรัพย์ที่อยู่ในกระเป๋า พร้อมทั้งคนร้ายได้ทำผ้าข้าวม้า และรองเท้าตกหล่นไว้ในที่เกิดเหตุ ทางเจ้าหน้าที่ตำรวจจึงได้เก็บไว้เป็นหลักฐานเพื่อตามหาตัวคนร้ายมาดำเนินคดี, ขณะที่นายยุทธชัย ทองสมบัติ อาสากู้สว่างอริยะธรรมสถาน จุดดงละคร ที่เข้าทำการช่วยเหลือนางสำอาง ได้บอกว่า เมื่อตนมาถึงที่เกิดเหตุพบนางสำอางนอนอยู่ข้างถนน มีบาดแผลบริเวณใต้ตาและขา โดยนางสำอางได้บอกว่า ขณะเกิดเหตุนั้นได้ขี่รถจักรยานยนต์มาจากบ้านญาติและกำลังจะกลับไปบ้าน เมื่อมาถึงที่เกิดเหตุ คนสองคนได้ขับขี่รถมาดัก เหมือนจะทำร้าย จากนั้นก็หมดสติ จนกระทั้งเวลาผ่านไปรู้สึกตัวจึงได้เดินไปตามทางกว่า 1กิโลเมตร จนกระทั่งพบชาวบ้านจึงได้รับการช่วยเหลือ
หญิงวัย62 ปี ถูกคนร้ายประกบก่อนถีบรถจักรยานยนต์ล้มหมดสติ ที่นครนายก ก่อนคนร้ายโจรกรรมจยย. ทรัพย์สิน  เงินสดไปกว่า 6,000 บาท 
คนร้ายประกบถีบจยย.,โจรกรรมจยย.,ขี่รถตามประกบ ถีบจยย.,นครนายก,โจรกรรม